С ъ о б щ е н и е

След многогодишно настояване от браншовата камара и с активната подкрепа на Министерството на икономиката на камарата бе възложено разработването на Наредба за осигуряване на здравословни и безопасни условия на труд при леене на метали и метални сплави за отмяна на действащия  от 1967г. „Правилник по техническа безопасност при леене на метали“, издаден от тогавашното Министерство на машиностроенето, който е остарял е спрямо хармонизираното законодателство в областта на БЗР, съдържа неприложими разпоредби, регламентира работа с технологии, които вече не се използват.
В разработването на Наредбата бяха привлечени редица водещи специалисти от леярски фирми и ВУЗ.

Предстои Наредбата за осигуряване на здравословни и безопасни условия на труд при леене на метали и метални сплави да бъде утвърдена от министрите на труда и социалната политика и на икономиката.
След утвърждаването ѝ като подзаконов нормативен акт (публикуването ѝ в Държавен вестник), намерението на браншовата камара е да се организира обучение за ръководители на леярски фирми, отговарящите по ЗБУТ в тях, инспектори от регионалните дирекции по труда, отговарящи за леярството, представители на МИ и ГИТ.

Новата Наредба ще допринесе за по-доброто регламентиране на ангажиментите на работодателите за осигуряване на безопасната работа в леярските производства и опазване живота и здравето на работещите.

След утвърждаването на Наредбата ще информираме леярските фирми и фирмите с обособенолеярски производства.  

30 юли 2020г.

